kardosdrur/scandi-wiki huggingface dataset:
Finn 'Beton' Jensen

Finn ’Beton’ Jensen (født 29. juli 1953) var sejlertræner i Dansk Sejlunion, der har udviklet Diplomsejlerskolen og været involveret i næsten alle danske OL- og VM-medaljer i de olympiske bådklasser siden 1992.

Til dagligt var Finn Jensen chef for Kraftcenter Aarhus/Dansk Sejlunion, der tog sig af OL-sejlerne i Aarhus, Egå og Kaløvig. Nogle af de sejlere, der har arbejdet tæt sammen med Finn ’Beton’ Jensen er VM-sølvvinderne i 49erFX  Ida Marie Baad Nielsen og Marie Thusgaard Olsen.

Finn ’Beton’ Jensen har fået Team Danmarks og Dansk Supermarkeds Talentpris 2014 for sit arbejde for talentudvikling i dansk sejlsport.

I juni 2022 fik Finn 'Beton' Aarhus Kommunes hæderspris for hans indsats for sejlere sejlerne i Aarhus, Egå og Kaløvig.

Referencer

Eksterne henvisninger 

 stiften.dk: Aarhus-træner nomineret til talentpris - Sport 

Sejlsportsfolk fra Danmark
UEFA Champions League gruppespil 2014-15

UEFA Champions League gruppespil 2014-15 er en detaljeret gennemgang af gruppespillet i UEFA Champions League 2014-15.

Hold
Herunder er de 32 der kvalificerede sig til gruppespillet (med deres UEFA klub koefficienter fra 2014), grupperet efter deres seedningslag. Det inkluderer 22 hold der kom med i denne fase, samt de ti vindere af play-off round (fem fra mestervejen, fem fra ligavejen).

Noter

Grupper
Kampene blev spillet den 16.–17. september, 30. september–1. oktober, 21.–22. oktober, 4.–5. november, 25.–26. november, og 9.–10. december 2014. Kickofftiderne var 20:45 CEST/CET, undtagen i Rusland og en enkelt kamp i Hviderusland, der blev spillet klokken 18:00 18:00 CEST/CET. Tiderne frem til 25. oktober 2014 (kampedage 1–3) var CEST (UTC+2), derefter (kampedage 4–6) var tiderne CET (UTC+1).

Gruppe A

Gruppe B

Noter

Gruppe C

Gruppe D

Gruppe E

Noter

Gruppe F

Gruppe G

Gruppe H 

Noter

Referencer

Eksterne henvisninger 
 UEFA Champions League på UEFA's hjemmeside 

 
2014-15
Køter

Køter er det tredje studiealbum af den danske popsanger Thomas Buttenschøn. Det blev udgivet i 2010 og er et konceptalbum.

Det fik 4/6 stjerner i musikmagasinet GAFFA og det nåede #6 på Tracklisten.

Spor 
 "Køter (Prolog)"
 "Støvsky"
 "Bonnie & Clyde"
 "Dårlig Sex"
 "Skibet Er Gået På Grund"
 "Mand Dig Op!"
 "Baby Du Er Så Fræk"
 "Frk. Efterfest"
 "Venter På Godot"
 "God Damn"
 "Tæsk"
 "Kærlighed (Epilog)"

Referencer 

Album fra 2010
Thomas Buttenschøn-album
Vinden der blæser

Vinden Der Blæser er det fjerde studiealbum af den danske popsanger Thomas Buttenschøn. Det blev udgivet i 2011 og er et konceptalbum.

Det fik 4/6 stjerner i musikmagasinet GAFFA og det nåede #4 på Tracklisten.

Spor 
 "Alle Dem Du Kender"
 "Thomas"
 "Løb Ibrahim"
 "Den Med Alle Ordene"
 "Skelbækgade"
 "Josephine Baker"
 "Røvhul"
 "Du Var Mand Engang"
 "Valnøddetræet"
 "Læg Dig Ind"

Referencer

Eksterne henvisninger 
Vinden Der Blæser på Discogs

Album fra 2011
Thomas Buttenschøn-album
Tidsskrift for Rettsvitenskap

Tidsskrift for Rettsvitenskap er et organ for nordisk retsvidenskab og retter sig mod nordiske jurister. Tidsskriftet lægger stor vægt på at bringe information om ny juridisk litteratur gennem litteraturstudier, boganmeldelser og boglister.

Tidsskriftet blev etableret i 1888 af Francis Hagerup for at "danne et bindeled saavel mellem retsforskningen i de nordiske land som mellem denne og retsvidenskabens bevægelser i udlandet". Tidsskriftet havde 125-års jubilæum i 2013.

Erling Hjelmeng (fra 2010) og Benedikte M. Høgberg (fra 2014) er de nuværende redaktører. Tidsskriftet er klassificeret som et niveau 2-tidsskrift i norsk vitenskapsindeks. Tidsskriftet udgives i dag af Universitetsforlaget og er tilgængelig elektronisk på tidsskriftdatabasen www.idunn.no .

Tidligere redaktører 
 Francis Hagerup 1888 – 1921
 Fredrik Stang 1922 – 1936
 Erik Solem 1939 – 1949
 Carl Jacob Arnholm ? – 1962
 Knut Selmer 1963 – 1964
 Carsten Smith 1963 – 1973
 Birger Stuevold Lassen 1974 – 1999
 Viggo Hagstrøm 1999 – 2013

Referencer

Eksterne henvisninger 
 idunn.no Tidsskrift for rettsvitenskap  artikler i fuldtekst, efter 2002. (Abonnementstjeneste)

Tidsskrifter
Etableret i 1888
1. division i ishockey 2006-07

1. division 2006-07 var turneringen om mesterskabet på niveau 2 i dansk ishockey i sæsonen 2006-07. Turneringen havde deltagelse af 13 hold og indledtes med et grundspil, hvor holdene var opdelt i to regionale puljer, hvor hvert hold spillede 22-24 kampe. Herefter gik otte hold videre til slutspillet med kvartfinaler, semifinaler og finale, som alle blev spillet bedst af tre kampe.

Turneringen blev vundet af Hvidovre Wolves, der vandt grundspillets øst-pulje suverænt, og som i finaleserien besejrede vinderen af vest-puljen, Århus Crocodiles, med 2-1 i kampe. Den afgørende kamp blev spillet i Århus Skøjtehal den 1. april 2007, hvor Hvidovre Wolves vandt med 4-3 på Daniel Rasmussens afgørende mål, efter at have været bagud med 0-3 efter første periode.

Hvidovre Wolves søgte og opnåede licens til den efterfølgende sæson af Superisligaen, hvor holdet stillede op under navnet Totempo HvIK.

Stillinger og resultater

Grundspil 

Grundspillet havde deltagelse af 13 hold og blev spillet i perioden 13. september 2006 - 8. marts 2007. Holdene spillede om otte pladser i slutspillet, og de var inddelt i to regionale puljer med henholdsvis seks og syv hold, der hver spillede om fire slutspilspladser.

Vest-puljen 

De syv hold i vest-puljen spillede tre kampe mod hver af de andre hold i puljen og en kamp mod hver af holdene i øst-puljen, hvilket gav 24 grundspilskampe i alt. De fire bedste hold i puljen gik videre til slutspillet.

Øst-puljen 

De seks hold i øst-puljen spillede tre kampe mod hver af de andre hold i puljen og en kamp mod hver af holdene i vest-puljen, hvilket gav 22 grundspilskampe i alt. De fire bedste hold i puljen gik videre til slutspillet.

Slutspil 

Slutspillet havde deltagelse af otte hold – fire hold fra vest-puljen og fire hold fra øst-puljen, og alle opgørene blev spillet bedst af tre kampe.

Kvartfinaler 

Kvartfinalerne var geografisk opdelt i to landsdele: 
 De fire hold fra vest-puljen blev parret, således at nr. 1 spillede mod nr. 4 og nr. 2 mod nr. 3.
 De fire hold fra øst-puljen blev parret, således at nr. 1 spillede mod nr. 4 og nr. 2 mod nr. 3.

Semifinaler

Finale

Se også 
 Superisligaen 2006-07

Kilder / eksterne henvisninger 
DIU Stats - Statistikoverblik, 1. Division 2006-07 
DIU Stats - Statistikoverblik, 1. Division Playoff 2006-07 
Hockey Archives - Championnat du Danemark 2006/07

Noter 

2006-07
Ishockey i 2006
Ishockey i 2007
Svínáir

Svínáir er en bygd på Færøerne, der ligger sydligst af de tre bygder i Eiðis kommunu på Eysturoys nordvestkyst, ud mod Sundini. De andre bygder er Eiði og Ljósá. Bygden blev grundlagt i sidste halvdel af 1820'erne og er delt op i en nyere del fra sidst i 80'erne mod nord, kaldet "á Svínánesið", og den gamle del fra 1800 tallet mod syd. Imellem de to bydele ligger tre huse, som kaldes "Í bøðnum".

Fjeldene over Svínáir er "Svartbakstindur" 803 m, som er det tredje højeste på Eysturoy og Færøernes tiende højeste og "Skerðingur" 687 m er det attende højeste på Eysturoy og det fireoghalvtredsindstyvende højeste på Færøerne.

Kendte personer 
 Jógvan Poulsen (1854–1941) – lærer, forfatter og politiker.
 Jens Pauli G. Nolsøe (1958-) - lærer og lokalpolitiker

Byer på Færøerne
Gabardin

Gabardine er en kraftigt, tætvævet stof der bruges til jakkesæt, frakker, bukser, uniformer, vindjakker og andre beklædningsdele.

Etymologi 
Ordet gabardin er blevet brugt til at referere til "påklædning" siden 1590'erne. Det er brugt om "tætvævet stof" siden 1904.

Stof 
Fibrene der bruges til at fremstille gabardin er traditionelt kamgarnsuld, men kan også være bomuld, tekstureret polyester eller en blanding. Gabardin bliver vævet trend-siden ud af eller kiper, med en tydelig diagonal rib på forsiden, og en glat overflade på bagsiden. Gabardin har altid mange flere islæt end trendtråde.

Bomuldsgabardin bliver ofte brugt af skræddere til at lavet for til lommer i jakkesæt, hvor tingene i lommen ellers hurtigt ville slide hul i lommen.

Tøj fremstillet af gabardin bliver normalt mærket med tøj der skal til kemisk rens, da det typisk er uldtekstiler.

Gabardin kan også referere til en kipervævet tekstil, der bruges til gabardinstof eller til regnfrakker der fremstilles af dette stof.

Historie 

Gabardin blev opfundet i 1879 af Thomas Burberry, grundlæggeren af modehuset Burberry i Basingstoke, og patenteret i 1888. Det oprindelige stof blev gjort vandtæt inden vævning og var kamgarn eller kamgarn og bomuld, tætvævet og vandafvisende, men mere komfortabelt end gummierede materialer. Stoffet tog navn fra ordet "gaberdine", oprindeligt en lang, løs kappe eller kjole, der blev brugt i middelalderen, men fik senere betydningen en kappe eller slag, der blev brugt som regnbeskyttelse.

Burberry-tøj af gabardin blev båret af polarforskere, herunder Roald Amundsen, den første mand, der nåede Sydpolen i 1911, og Ernest Shackleton, som ledede Endurance-ekspeditionen over Antarktis i 1914. Det blev også brugt til soldaters trenchcoats under første verdenskrig. En jakke fremstillet af dette materiale blev også båret af George Mallory på hans skæbnesvangre forsøg på at bestige Mount Everest i 1924.

Gabardin blev også brugt i stor udstrækning i 1950'erne til at producere farverige mønstre til jakker, bukser og jakkesæt. Firmaer som J. C. Penney, Sport Chief, Campus, Four Star og California Trends fremstillede alle korte jakker, nogle gange vendbare, kaldet "weekender jackets". Disse jakker er, afhængig af mønstre og sjældenhed, meget eftertragtede i "rockabilly"-kulturer rundt om i verden.

Kildehenvisninger

Referencer

Litteratur 
 Cumming, Valerie, C. W. Cunnington and P. E. Cunnington. The Dictionary of Fashion History, Berg, 2010, 
 Kadolph, Sara J., ed.: Textiles, 10th edition, Pearson/Prentice-Hall, 2007, 
 Picken, Mary Brooks: The Fashion Dictionary, Funk & Wagnalls, 1957. (1973 edition )

Vævede tekstiler
Spitalfields

Spitalfields er et tidligere sogn i boroughs af Tower Hamlets, dels i det centrale London og dels i East End i London, tæt på Liverpool Street Station og Brick Lane. Liberty of Norton Folgate og den nærliggende Liberty of the Old Artillery Ground blev sammenlagt til Spitalfields i 1921.

I Fournier Street ligger en række byhuse, der er blandt de bedst bevarede i tidlig georgiansk stil i Storbritannien.

Toponymi
Navnet  Spitalfields forekommer i formen Spittellond i 1399; som The spitel Fyeld på "Træsnit kort over London" c.1561; og som  Spyttlefeildes, også i 1561. Landet tilhørte St Mary Spital, et munkekloster eller hospital opført på den østlige side af Bishopsgate i 1197, og navnet menes at stamme fra dette. Et alternativ og muligvis tidligere, navnet på området var  Lolsworth.

Referencer 

Tower Hamlets
Bydele i London
Frederick Abberline

Frederick George Abberline (8. januar 1843 i Blandford Forum, Dorset - 10. december 1929) var en chefinspektør for London Metropolitan Police og var en fremtrædende politi figur i efterforskningen af Jack the Ripper mordene i 1888.

Tidlige liv 
Frederick Abberline var den eneste søn af Edward Abberline, en sadelmager, sherif og kontorist af markedet, mindre lokale offentlige stillingen, og hans kone Hannah ( født Chinn). Edward Abberline døde i 1849, og hans enke åbnede en lille butik og opdragede hendes fire børn, Emily, Harriett, Edward og Frederick, alene.

Referencer 

Detektiver
Jack the Ripper
Politifolk fra Storbritannien
Ben Carson

Benjamin Solomon "Ben" Carson Snr. (født 18. september 1951) er en amerikansk politiker, der fra 2017 til 2021 var bolig- og byudviklingsminister i USA. Carson er tidligere neurokirurg og er kendt for at være den første kirurg, som det lykkede at separere siamesiske tvillinger, der var sammenvoksede i hovedet. I 2008 blev han tildelt Presidential Medal of Freedom af præsident George W. Bush. Efter at have holdt en tale på National Prayer Breakfast i 2013, blev han en populær figur i Det republikanske parti for sit syn i sociale spørgsmål og på den føderale regering. Carson stillede op til primærvalgene til præsidentvalget i 2016, men opnåede ikke nominering, men blev udnævnt til bolig- og byudviklingsminister i Donald Trumps regering.

Præsidentkandidatur 
Carsons popularitet i konservative kredse indebærer, at han anses som en mulig præsidentkandidat ved præsidentvalget i USA 2016. Republikanere har lanceret Carson som præsidentkandidat med en kampagne kaldet "Run, Ben, Run." Run, Ben, Run er registreret som en Super PAC hos Federal Election Commission, og havde i april 2014 indsamlet 4 millioner USD og 200.000 underskrifter til støtte for Carsons kandidatur. Ved en afstemning i februar 2014 blandt 62.000 konservative aktivister kom Carson med 77% ind på en tredjeplads blandt de populære kandidater (efter Rand Paul 80% og Ted Cruz 84%).

Den 4. maj 2015 bekræftede Carson sit kandidatur i et interview på en tv-station i Cincinnati, Ohio. Han meddelte officielt, at han stiller op som presidentkandidat for det republikanske parti på et vælgermøde i hans hjemby Detroit.

Ved primærvalgene opnåede Ben Carson initialt en vis succes og var blandt de førende. I løbet af de første primærvalg og caucasuses, måtte Carson dog konstatere, at Donald Trump, Ted Cruz og Marco Rubio alle opnåede bedre resultater, og to dage efter 'Super Tuesday' meddelte Carson den 4. marts 2016, at han indstillede sin valgkamp. Han har anbefalet sine vælgere og valgmænd at stemme på Donald Trump.

Referencer

Eksterne henvisninger 

 Ben Carson hos Ministeriet for bolig- og byudvikling 
 Carson for President (kampagneside)
 

Afroamerikanere
Kirurger
Syvendedags-adventister
Personer fra Detroit
Præsidentkandidater fra USA 2016
Star-Club

Star-Club var en musikklub i Hamborg, Tyskland, der åbnede fredag den 13. april 1962, og blev drevet af Manfred Weissleder og Horst Fascher. I 1960'erne spillede mange store rockmusikkere i klubben. Klubben lukkede den 31. december 1969, og bygningen klubben havde til huse i blev ødelagt af en brand i 1987. Klubben lå i Hamburg-området St. Pauli i gaden Große Freiheit; Große Freiheit er en sidegade til Reeperbahn.

Klubben opnåede verdensomspændende berømmelse gennem The Beatles optræden fra 13. april-31. maj, 1.-14. november og 18.-31. december 1962. En forestilling eller dele af flere forestillinger fra slutningen af sidstnævnte optræden blev optaget på et hjemmebåndoptager, og en remixet version blev udgivet i 1977 som Live! at the Star-Club in Hamburg, Germany; 1962.

The Beatles' første Hamburgoptræden var på Indra Club (også i Große Freiheit) den 17. august 1960.

Eksterne henvisninger 

Etableret i 1962
Ophørt i 1969
The Beatles
Hamborg
Spillesteder
Jim Webb

James Henry "Jim" Webb, Jr. (født 9. februar 1946 i Saint Joseph, Missouri, USA) er en amerikansk forfatter og politiker. Han var medlem af USA senat som repræsentant for delstaten Virginia 2007–2013.

Webb udtrykte ønske om at stille op til præsidentvalget i USA 2016, men opnåede ikke tilstrækkelig opbakning og trak sig inden primærvalgene. 

Som forfatter har Webb skrevet bogen Born Fighting, om skotsk/irsk-amerikanere. Han har herudover skrevet seks romaner. Han er manuskriptforfatter til actionfilmen Rules of Engagement.

Webb deltog i Vietnamkrigen, hvor han blev dekoreret med flere medaljer: Navy Cross, Silver Star, to gange Bronze Star og to gange Purple Heart.

Han har juridisk embedseksamen fra Georgetown University i 1975. Som republikansk politiker fungerede  han under Ronald Reagan, først i i forsvarsministeriet 1984–1987 og siden som flådeminister 1987–1988. Han forlod i 1988 posten i protest mod nedskæringer i US Navy.

Webb skiftede senere til det demokratiske parti og blev i 2006 valgt som senator for Virginia, hvor han i valgkampen besejrede den siddende senator George Allen.

Bibliografi 
 Fields of Fire (1978)
 A Sense of Honor (1981)
 A Country Such as This (1983)
 Something to Die For (1993)
 A Sense of Honor (1995)
 The Emperor's General (1999)
 Lost Soldiers (2002)
 Born Fighting: How the Scots-Irish Shaped America(2004)
 A Time to Fight: Reclaiming a Fair and Netop America (2008)

Eksterne links 

 Website webb2016.com 

Forfattere fra USA
Militærfolk fra USA
Engelsksprogede forfattere
Medlemmer af Senatet i USA
Præsidentkandidater fra USA 2016
University of Missouri

University of Missouri også kaldet Mizzou, er et universitet i Columbia, Missouri. Universitetet er det ældste offentlige universitetet vest for Mississippifloden i USA. Mizzou, som er det største universitet i delstaten Missouri, har siden 1908 været med i American Association of Universities.

Politikeren James S. Rollins spillede en central rolle ved grundlæggelsen af University of Missouri og stod i spidsen for at få universitetet placeret i Boone County. Han kaldes University of Missouris fader (Father of the University of Missouri).

Blandt tidligere studenter er skuespilleren Kate Capshaw, musikeren Sheryl Crow, astronauten Linda M. Godwin, politikeren Ike Skelton og tegneren Mort Walker. Genetikeren Barbara McClintock fungerede som forsker ved universitetet 1936-1941.

Eksterne henvisninger 

 

Universiteter i USA
Bygninger, konstruktioner og anlæg i USA
Etableret i 1839
Hans-Dietrich Genscher

Hans Dietrich Genscher (født 21. marts 1927 i Halle, død 31. marts 2016) var en tysk politiker. Han var mest kendt for sin rolle som vesttysk udenrigsminister, hvor han virkede under den tyske genforening.

Genscher var udenrigsminister i 18 år (1974-1992), først i Vesttyskland og efter genforeningen for hele Tyskland. Han fødtes i bydelen Reideburg i Halle an der Saale og deltog i de sidste måneder af anden verdenskrig. Efter krigen sad han i allieret fangenskab. Herefter studerede han jura i Halle og i Leipzig i den sovjetiske besættelseszone (senere DDR). I 1952 forlod han DDR og flyttede til Vesttyskland, hvor han arbejdede som jurist.

I Vesttyskland blev Genscher medlem af FDP (Tysklands liberale parti) og blev i 1965 indvalgt i forbundsdagen. Han blev i 1969 vesttysk indenrigsminister  og vicekansler i en koalitionsregering mellem SPD og FDP. I sin tid som indenrigsminister havde han det øverste ansvar for  terrorbekæmpelsen, der havde høj prioritet som følge af en række blodige angreb fra den marxistiske Rote Arme Fraktion. I 1974  blev han valgt som formand for FDP og blev udenrigsminister i Helmut Schmidts regering.

FDP foretog imidlertid en politisk kursændring, og i efteråret 1982 forlod det regeringssamarbejdet med SPD for at samarbejde med CDU/CSU. Efter en mistillidsafstemning mod Schmidts mindretalsregering blev Helmut Kohl den 1. oktober 1982 ny forbundskansler i spidsen for en CDU/CSU-FDP-koalition, hvor Genscher atter blev udenrigsminister.

Genscher lagde i sin tid som udenrigsminister stor vægt på afspændingspolitikken mellem USA og vesten og østblokken og kom til at påvirke udviklingen af Østtysklands Wende, den politiske kursændring i vesttysk retning. Under den resterende tid på posten som udenrigsminister var Tysklands genforening det store emne. Han var Vesttysklands repræsentant ved forhandlingerne om To plus fire-aftalen. I 1985 forlod han posten som partileder for FDP.

I 1992 trådte han efter eget ønske tilbage fra posten som udenrigsminister.  Han var 1992-94 formand for den tyske europabevægelse.

Eksterne links

Kilder 
 Nationalencyklopedin, bandt 7, (Höganäs: Godt bøger, 1992).
Officiel hjemmeside
Biografi dem.de

Personer fra Halle (Saale)
Medlemmer af Forbundsdagen
Udenrigsministre fra Tyskland
Indenrigsministre fra Tyskland
Jurister fra Tyskland
Tyskere i 1900-tallet
Tyskere i 2000-tallet
WordPerfect

WordPerfect er et tekstbehandlingsprogram, der i dag er ejet af Corel Corporation. I sidste halvdel af 1980'erne og i begyndelsen af 1990'erne var WordPerfect næsten standard inden for tekstbehandling. Siden blev markedet overtaget af Microsoft Word, der blev det førende tekstbehandlingsprogram, men WordPerfect har fortsat en relativ stor gruppe brugere. 

WordPerfect blev skabt i 1970'erne af Bruce Bastian og Alan Ashton, som grundlagde Satellite Software International, Inc i 1979. Version 1.0 udkom i 1980. Selskabet, som da det var som størst havde 4500 medarbejdere ændrede navn til WordPerfect Corporation i 1986. I 1994 blev WordPerfect solgt til Novell, som siden solgte det videre til Corel i 1996.

WordPerfect sælges i dag som WordPerfect Office sammen med Quattro Pro, Presentation, Paradox og WordPerfect MAIL.

WordPerfect Document, WPD, er filformatet, som WordPerfect anvender som standardformat. Formatet er været uforandret siden version 6.1 af WordPerfect, der udkom i 1993.

Tidlige versioner af WordPerfect gjorde udstrakt brug af funktionstasterne F1 til F12, øverst på tastaturet. Det var helt almindeligt at have et stykke pap monteret oven over disse taster, med forklaring på deres funktioner i programmet.

Eksterne link 
 www.wordperfect.com
 ''How Did WordPerfect Go Wrong?", infoworld.com

Tekstbehandling
DOS-software
1. division i ishockey 2005-06

1. division 2005-06 var turneringen om mesterskabet på niveau 2 i dansk ishockey i sæsonen 2005-06. Turneringen havde deltagelse af 13 hold og indledtes med et grundspil, hvor holdene var opdelt i to regionale puljer, hvor hvert hold spillede 22-24 kampe. Herefter gik otte hold videre til slutspillet med kvartfinaler, semifinaler og finale, som alle blev spillet bedst af tre kampe.

Turneringen blev vundet af Herning Ishockey Klub, der vandt grundspillets vest-pulje suverænt, og som i finaleserien besejrede vinderen af øst-puljen, Hvidovre Wolves, med 2-1 i kampe. Den afgørende kamp blev spillet i Frihedens Idrætscenter den 1. april 2006, hvor midtjyderne sejrede med 3-2.

Bronzemedaljerne gik til IC Gentofte, som i bronzekampen vandt over de forsvarende mestre fra Aalborg IK.

Stillinger og resultater

Grundspil 

Grundspillet havde deltagelse af 13 hold og blev spillet i perioden 31. august 2005 - 18. februar 2006. Holdene spillede om otte pladser i slutspillet, og de var inddelt i to regionale puljer med henholdsvis seks og syv hold, der hver spillede om fire slutspilspladser.

Vest-puljen 

De seks hold i vest-puljen spillede tre kampe mod hver af de andre hold i puljen og en kamp mod hver af holdene i øst-puljen, hvilket gav 22 grundspilskampe i alt. De fire bedste hold i puljen gik videre til slutspillet.

Øst-puljen 

De syv hold i øst-puljen spillede tre kampe mod hver af de andre hold i puljen og en kamp mod hver af holdene i vest-puljen, hvilket gav 24 grundspilskampe i alt. De fire bedste hold i puljen gik videre til slutspillet.

Slutspil 

Slutspillet havde deltagelse af otte hold – fire hold fra vest-puljen og fire hold fra øst-puljen, og alle opgørene blev spillet bedst af tre kampe, bortset fra bronzekampen, der blev afgjort i én kamp.

Kvartfinaler 

Kvartfinalerne var geografisk opdelt i to landsdele: 
 De fire hold fra vest-puljen blev parret, således at nr. 1 spillede mod nr. 4 og nr. 2 mod nr. 3.
 De fire hold fra øst-puljen blev parret, således at nr. 1 spillede mod nr. 4 og nr. 2 mod nr. 3.

Semifinaler

Bronzekamp

Finale

Se også 
 Superisligaen 2005-06

Kilder / eksterne henvisninger 
DIU Stats - Statistikoverblik, 1. Division 2005-06 
DIU Stats - Statistikoverblik, 1. Division Playoff 2005-06 
Hockey Archives - Championnat du Danemark 2005/06

Noter 

2005-06
Ishockey i 2005
Ishockey i 2006